b'\n_START_ARTICLE_\nAtenska zakladnica\n_START_SECTION_\nOpis\n_START_PARAGRAPH_\nZakladnica je zgrajena v obliki templja, po zgradbi ante v dorskem slogu, ki sestoji iz pronaosa z dvema stebroma in cele. Prvotno je imela na slemenu akroterij, ki ni ohranjen. V tlorisu je velika 6,62 x 9,69 m in sega v vi\xc5\xa1ino 7,60 m._NEWLINE_Plo\xc5\xa1\xc4\x8dad, na kateri stoji zakladnica, ima viden napis na ju\xc5\xbeni steni; datiran je po 490 pred na\xc5\xa1im \xc5\xa1tetjem: ._NEWLINE_\xce\x91\xce\x98\xce\x95\xce\x9d\xce\x91\xce\x99\xce\x9f\xce\x99 \xce\xa4[\xce\x9f]\xce\x99 \xce\x91\xce\xa0\xce\x9f\xce\x9b\xce\x9b\xce\x9f\xce\x9d[\xce\x99 \xce\x91\xce\xa0\xce\x9f \xce\x9c\xce\x95\xce\x94]\xce\x9f\xce\x9d \xce\x91\xce\x9a[\xce\xa1\xce\x9f\xce\x98]\xce\x99\xce\x9d\xce\x99\xce\x91 \xce\xa4\xce\x95\xce\xa3 \xce\x9c\xce\x91\xce\xa1\xce\x91\xce\x98[\xce\x9f]\xce\x9d\xce\x99 \xce\x9c[\xce\x91\xce\xa7\xce\x95]\xce\xa3_NEWLINE_(Atenci [posve\xc4\x8dajo to] Apolonu kot prve sadove iz Perzije po bitki pri Maratonu)\n_START_SECTION_\nDatum gradnje\n_START_PARAGRAPH_\nEna od razlag pravi, da so zakladnico postavili oziroma podarili Delfom kot znak uspeha reform v Atenah pod Klejstenom 508/507 pr. n. \xc5\xa1t._NEWLINE_Anti\xc4\x8dni pisatelj in popotnik Pavzanias je "izrecno poudaril, da je bila Atenska zakladnica zgrajena [kar pomeni financirana] iz zaplenjene zbirke perzijskega generala Datisa pri Maratonu".  To pomeni, da je najpoznej\xc5\xa1i datum do 490 pred na\xc5\xa1im \xc5\xa1tetjem, po bitki pri Maratonu, kar je predviden \xc4\x8das gradnje po Pavzaniasu._NEWLINE_Kljub temu da je to glavni vir, pa se je treba zavedati, da je bil Pavzanias v\xc4\x8dasih lahko napa\xc4\x8dno obve\xc5\xa1\xc4\x8den, zato klasi\xc4\x8dni u\xc4\x8denjaki \xc5\xa1e vedno razpravljajo o datumu. John Boardman ugotavlja, da "se iz \xc4\x8disto arheolo\xc5\xa1kih, arhitekturnih in slogovnih razlogov zdi, da jo mnogi u\xc4\x8denjaki datirajo okoli 500 pred na\xc5\xa1im \xc5\xa1tetjem, nekateri \xc5\xbee prej". _NEWLINE_Nedavne ugotovitve, ki so jih zbrali na \xc4\x8cika\xc5\xa1ki univerzi, profesor Richard T. Neer, se sklicujejo na izkopavanje iz leta 1989 (povzeto po Pierru Amandryju v letu 1998) in zagovarjajo poznej\xc5\xa1i datum.'